Arhangelski oblast

Arhangelski oblast on 1. järgu haldusüksus (oblast) Venemaal Loode föderaalringkonnas. Oblast moodustati 23. septembril 1937, kui Põhja oblast (endine Põhja krai) jagati Arhangelski ja Vologda oblastiks. Arhangelski oblasti koosseisu kuulub Neenetsi autonoomne ringkond. Loodus Arhangelski oblast asub Põhja-Venemaal, Valge mere ääres. 37% territooriumist on kaetud peamiselt okasmetsadega. Mezeni suudme piirkonnas ja Põhja-Jäämere saartel on tundra. Oblasti suurimad jõed on Dvina, Onega ja Mezen. Oblastis on üle 2500 järve. Rahvastik Arkangelski oblasti rahvaarv oli 2002. a. rahvaloenduse andmetel 1 336 539 (ilma Neenetsi AR-ta), kellest 1258938 (94,2%) olid venelased, 27841 (2,1%) ukrainlased, 10412 (0,8%) valgevenelased ja 8326 (0,6%) neenetsid. Oblasti suurimad linnad on Arhangelsk (351 600 elanikku 2005. a.) ja Severodvinsk (197 400 elanikku 2005. a.). Rahvaarv väheneb väljarände ja negatiivse iibe tõttu. Haldusjaotus Arhangelski oblast on jaotatud 19 rajooniks ja seitsmeks linnaringkonnaks (kokku on oblastis 14 linna). Lisaks kuuluvad oblastisse Venemaa Arktika valdus Franz Josephi maa, mis ei kuulu ühtegi rajooni. Neenetsi autonoomne ringkond kuulub samuti Arhangelski oblastisse, ehkki on samas ka Venemaa Föderatsiooni subjekt. Mirnõi linn on föderaalse alluvusega. Rajoonid Linnaringkonnad Arhangelsk (Архангельск) Korjažma (Коряжма) Kotlas (Котлас) Mirnõi (Мирный) Novodvinsk (Новодвинск) Novaja Zemlja (Новая Земля) Severodvinsk (Северодвинск) Alad Arktikas Franz Josephi maa (Земля Франца-Иосифа) Victoria saar (остров Виктория) Vaata ka Plessetski kosmodroom Viited Välislingid Arhangelski oblasti koduleht